मेरे अपने घरै च इनें क्रांतिकारी आंदोलनें दे भगत ते समर्थक लोक मजूद हे, जड़े मानु दे मनै गी इनें अन्ध-विश्वासें दी जड़ता ते नरादरें थमां बचाने च हत्थ बटाना अपना गौरव समझदे हे। आले दुआले दे अन्ध-बिश्वासी ते कट्टरपन्थी लोकें पासेआ होने आली निंदा ते नुक्ताचीनी करी अस अपने गै परिवारै दे घेरे च बज्जी जन गेदे हे। पर उस घेरे दे अन्दर जड़ा निरमल मुक्त वातावरण हा, अस ओदे च पूरी अजादी दी मौज लैंदे हे।